**Ministru kabineta rīkojuma projekta „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 41.0.versija)” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ar rīkojuma projektu tiek apstiprināts un iekļauts IKT mērķarhitektūrā Centrālās statistikas pārvaldes projekta apraksts “Ārējās tirdzniecības statistikas datu apstrādes sistēma”, kura mērķis ir izveidot preču ārējās tirdzniecības statistikas datu apstrādes sistēmu, jaunveidojot un uzlabojot darbības procesus un pakalpojumus, lai efektīvi apstrādātu esošos un tuvākajos gados paredzētus jaunus administratīvos datus, kas nākotnē ļaus samazināt respondentu noslodzi.  Rīkojuma projekts stāsies spēkā pēc tā pieņemšanas Ministru kabinetā. |

|  |  |  |
| --- | --- | --- |
| **I. Tiesību akta izstrādes nepieciešamība** | | |
| 1. | Pamatojums | 1. Deklarācijas par Māra Kučinska vadītā Ministru kabineta iecerēto darbību 35. uzdevums “Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums “Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”, 5. darbības rezultāts “Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”. 2. Ministru kabineta 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts. 3. Ministru kabineta 2017.gada 10.augusta rīkojuma Nr.422 “Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 2. kārtas projektu sarakstu Eiropas Savienības fondu 2014.–2020. gada plānošanas periodam” 1. punkts. 4. Ministru kabineta 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts*.* |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 41.0 versijā projekta apraksts “Ārējās tirdzniecības statistikas datu apstrādes sistēma” (turpmāk – projekts), kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā. Projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” (turpmāk –2.2.1. SAM) 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1. pasākums) izvirzīto rādītāju sasniegšanu pilnveidojot vai no jauna izstrādājot 3 darbības procesus preču ārējās tirdzniecības statistikas jomā.  **Projekta virsmērķis** ir veicināt darbības programmas “Izaugsme un nodarbinātība” 2.2.1. SAM 2.2.1.1. pasākuma definēto rezultātu rādītāju sasniegšanu.  **Projekta mērķis** ir izveidot preču ārējās tirdzniecības statistikas (ĀTS) datu apstrādes sistēmu VIESIS (Vienotā Importa Eksporta Statistiskās Informācijas Sistēma), kas:   1. būs balstīta uz savstarpēji saistītu moduļu sistēmu, optimizējot esošos darbības procesus; 2. izveidos jaunus, efektīvus, un modernus sistēmas funkcionalitātes risinājumus no citām dalībvalstīm saņemto mikrodatu par preču eksportu apstrādei un analīzei; 3. paaugstinās kopējo Centrālās statistikas pārvaldes (turpmāk-Pārvalde) darbības efektivitāti, uzlabojot datu vākšanas, apstrādes, analīzes un izplatīšanas iespējas; 4. ļaus izmantot papildu datu avotus (no citām dalībvalstīm saņemto informāciju par preču eksportu uz Latviju), samazinot Intrastat (Preču ārējās tirdzniecības statistika starp dalībvalstīm) respondentu noslodzi un vienlaikus saglabājot ārējās tirdzniecības statistikas datu kvalitāti.   **Esošajā situācijā identificētās problēmas:**  **Problēma 1. Preču ārējās tirdzniecības statistikas sagatavošanas procesa sadrumstalotība**  Preču ārējās tirdzniecības statistikas apstrāde un apkopošana Pārvaldē notiek, izmantojot dažādas informācijas sistēmas un programmatūras. Atsevišķas preču ārējas tirdzniecības statistikas datu kopas tiek apstrādātas un uzturētas atsevišķās datu bāzēs un datu failos.  ĀTS dati ir īstermiņa statistika (ikmēneša) un to apstrāde ir process, kas ir jāveic īsos termiņos. Tas prasa operatīvu lielu datu masīvu apstrādi un analīzi. Datu sagatavošanas termiņa saīsināšana, kas paredzēta ES jaunajos regulējumos, un papildus datu apstrāde, kas nodrošinātu Eiropas statistikas prakses kodeksam un ĀTS regulējošiem normatīviem atbilstošu kvalitātes līmeni, nav iespējama esošajā sistēmā.  Projekta ietvaros ir paredzēts izstrādāt uz savstarpēji saistītiem moduļiem balstītu preču ārējās tirdzniecības statistikas datu apstrādes sistēmu, kurā vienuviet tiktu apvienota visa datu apstrādei, analīzei un izplatīšanai nepieciešamā informācija.  **Problēma 2. No citu dalībvalstu statistikas iestādēm saņemto mikrodatu apstrādes sistēmas izveidošana un Pārvaldē savākto mikrodatu sagatavošana nosūtīšanai dalībvalstīm par Savienības iekšējo preču eksportu**  Eiropas Komisijas priekšlikums Eiropas Parlamenta un Padomes Regulai par Eiropas uzņēmējdarbības statistiku *(Brussels, 6.3.2017.* *COM(2017) 114 final, 2017/0048 (COD)),* paredz ieviest obligātu mikrodatu apmaiņu starp dalībvalstu statistikas iestādēm par Savienības iekšējo preču eksportu. Dalībvalstis saņemtos datus varēs izmantot pilnīgai vai daļējai savas valsts importa datu nodrošināšanai, tajā pašā laikā samazinot noslodzi tiem uzņēmumiem, kuriem dalībvalstīs ir jāiesniedz aizpildītas statistikas veidlapas par Savienības iekšējās preču tirdzniecības importu. Jāatzīmē, ka dalībvalstis saņemtos mikrodatus varēs izmantot arī kvalitātes uzlabošanas nolūkiem, salīdzinot tos ar VID PVN deklarācijās esošo informāciju, kā arī ar dalībvalstī savāktajiem importa datiem, ja tie tiks vākti pilnā vai nepilnā apjomā. Ņemot vērā lielo datu apjomu, kas tiks saņemts no citām ES dalībvalstīm, nepieciešams masveida datu apstrādes risinājums. Pārvaldes esošā datu apstrādes sistēma nav pielāgota atšķirīgas struktūras papildus datu vākšanai, revidēto datu nomaiņai atšķirīgos termiņos, datu papildus apstrādei un salīdzināšanai, kā arī to paredzamajai iespējamai izmantošanai veicot datu imputāciju, tādejādi atbrīvojot daļu respondentu no pienākuma iesniegt ikmēneša veidlapas par preču ievedumu. Lai atbrīvotu šo daļu no respondentiem, Pārvaldei ir jāiegulda liels papildus cilvēkresursu darba apjoms, kas pēc Pārvaldes pašreizējām aplēsēm, kas balstītas uz starpvalstu EESnet projekta „SIMSTAT - izmēģinājuma testēšanas ieviešana mikrodatu apmaiņai” laikā gūtajām atziņām, būtiski pārsniegs Pārvaldes ietaupītos resursus no datu vākšanas samazinājuma Intrastat ieveduma pārskatiem.  Mikrodatu apmaiņa starp dalībvalstīm palielinās darba apjomu visām Eiropas Savienības statistikas iestādēm, jo dalībvalstīm vajadzēs veikt virkni papildus datu apstrādes un sagatavošanas procedūru, lai noteiktajos, saīsinātajos termiņos nodrošinātu citas dalībvalstis ar pārbaudītiem un kvalitatīviem mikrodatiem, kā arī, lai pārliecinātos par no citām dalībvalstīm saņemto datu kvalitāti un sagatavotu datus par importu, pilnībā vai daļēji izmantojot citu dalībvalstu mikrodatus.  **Problēma 3. Nepietiekams informācijas apjoms un funkcionalitāte Integrētās statistikas datu apstrādes un vadības sistēmas (ISDAVS) Intrastat reģistrā**  Pārvaldē Intrastat reģistru izmanto datu uzglabāšanai par visiem ES preču tirdzniecībā iesaistītiem uzņēmumiem un respondentu (Intrastat pārskatu datu sniedzēju) noteikšanai.  Priekšlikumā Eiropas Parlamenta un Padomes Regulai par Eiropas uzņēmējdarbības statistiku tiek norādīts, ka ir jāpielāgo uzņēmumu un tirdzniecības statistika jaunām un pienācīgi pamatotām lietotāju vajadzībām, kas izriet no ekonomikas vides izmaiņām un pieaugošās globalizācijas un uzņēmējdarbības sarežģītības, jāveicina efektīvāka uzņēmējdarbības un tirdzniecības statistikas sagatavošana.  Lai nodrošinātu Regulas priekšlikumā ietvertās prasības, ir nepieciešams kardināli pārveidot Intrastat reģistru, kā arī papildināt to ar jaunu informācijas apjomu un izveidotu jaunas funkcionalitātes.  Informācijas pieejamība vienuviet ļaus Pārvaldes ekspertiem veikt paplašinātu datu kvalitātes analīzi, izmantojot vairākus datu avotus.  **Problēma 4. Publicējamo datu kopu sagatavošana jaunos datu formātos, sagatavošanas un validēšanas procesa automatizācija**  Pieaug starptautisko organizāciju un citu datu lietotāju prasības, kas saistītas ar dažāda apjoma publicējamu datu kopu apmaiņu un izplatīšanu, tostarp mašīnlasāmos formātos.  Pašlaik ISDAVS sistēmā nav iespējams nodrošināt kopsavilkumu veidošanu ārējās tirdzniecības statistikas datiem, kas saistīts ar datu atrašanos un apstrādi dažādās vietnēs. Ņemot vērā ikmēneša datu apstrādes lielos apjomus un ar tiem saistīto publicējamo rādītāju un datu kopu skaitu, šādas kopsavilkumu veidošanas vietnes neesamība pagarina datu sagatavošanas laiku. Datu sagatavošanas procesu apgrūtina atšķirīgu aptvērumu (kopienas, nacionālie dati) un sistēmu (speciālā, vispārējā) datu kopu sagatavošana publicēšanai. Process tiek veikts, izmantojot dažādu programmnodrošinājumu. Publicējamo datu aptvērums, periodiskums, struktūra un kvalitātes prasības ir atšķirīgas katrai datu kopai. Virzoties uz standartizētu pieeju dažādu domēnu statistikā visā ES, ik gadu tiek papildināti kvalitātes rādītāji, tādēļ regulāri nepieciešams veidot jaunas kontroles papildus jau esošajām.  Eiropas Savienības statistikas birojs (*Eurostat)* ir uzsācis sarunas ar dalībvalstīm par obligātu preču ārējās tirdzniecības statistikas datu nosūtīšanu atbilstoši ISO 17369:2013 standartam par Statistisko datu un metadatu apmaiņu (SDMX). SDMX tehniskā standarta ieviešana nodrošina savstarpēju savietojamību starp sistēmām, kas saistītas ar statistikas datu un ar tiem saistīto metadatu apmaiņu, ziņošanu un izplatīšanu. Saskaņā ar šo standartu tiek izstrādāti jauni datu formāti un datu struktūras definīcijas arī ārējās tirdzniecības statistikas datiem. Ar SDMX savietojama datu formāta lietošana preču ārējās tirdzniecības statistikas agregētajām datu kopām attiecībā uz speciālās sistēmas kopienas datu aptvērumu tiek plānota jau no 2019. gada. Tiek plānots, ka datu sagatavošana šajā formātā visām ārējās tirdzniecības statistikas publicējamām datu kopām, kas jānosūta uz Eurostat, būs obligāta no 2020.gada.  SDMX standartu izmantošanu atbalsta vai stingri iesaka tādas starptautiskas organizācijas, kā Starptautisko norēķinu banka, Eiropas Centrālā banka, *Eurostat*, Starptautiskais Valūtas fonds, Ekonomiskās sadarbības un attīstības organizācija, Apvienoto Nāciju Organizācija un Pasaules Banka.  Pašlaik publicējamo datu kopu sagatavošanas process nav automatizēts. Visu ārējās tirdzniecības statistikas datu un klasifikatoru pieejamība vienā sistēmā ļaus veidot automatizētu procesu, kas saīsinās Pārvaldes ekspertu darba laiku, kas patērēts regulāru atkārtotu darbību veikšanai sagatavojot un pārbaudot ikmēneša, ceturkšņa vai gada publicējamo datu kopu, jo īpaši paredzot šo datu atbilstību darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” uzsāktā projekta “Oficiālās statistikas portāls” paredzētajam, tostarp lietotājiem ērtu un mašīnlasāmu datu kopu sagatavošanu.  **Problēma 5. Oficiālās elektroniskās adreses lietošana saziņā ar respondentiem**  Lai gan Pārvalde jau ir DIV klients un izmanto šo sistēmu saziņā ar valsts iestādēm, tomēr statistikas ražošanas procesu nodrošināšanai saziņa ar respondentiem (statistisko datu sniedzējiem) tiek veikta izmantojot specializētu vēstuļu sūtīšanas moduli. Saziņa ar respondentiem ir elektronizēta, tomēr tā neatbilst prasībām, kas paredzētas *Oficiālās elektroniskās adreses likumā* attiecībā uz privātpersonu oficiālo e-adresi un ar to saistītajiem pakalpojumiem no 2020.gada. Turpinoties DIV sistēmas modernizācijai, Pārvalde ir uzsākusi izvērtēt iestādes pamatdarbības procesus un oficiālās e-adreses lietošanas noteikumu ietekmi uz tiem.  Ir nepieciešamas jaunas funkcionalitātes Pārvaldes esošajā sistēmā, ka arī jāveic izmaiņas vēstuļu nosūtīšanas modulī, lai varētu veikt vēstuļu nosūtīšanu atbilstoši prasībām, kas paredzētas *Oficiālās elektroniskās adreses likumā*. |
| 3. | Projekta izstrādē iesaistītās institūcijas un publiskas personas kapitālsabiedrības | Pārvalde |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārējās tirdzniecības statistikas datu lietotāji - sabiedrība kopumā (valsts un starptautiskā līmenī), valsts pārvalde, pētniecības un uzņēmējdarbības sektors, nevalstiskās organizācijas, starptautiskās organizācijas.  Respondenti (datu sniedzēji), iestādes, kuru rīcībā ir administratīvie dati preču ārējās tirdzniecības statistikas sagatavošanai.  Eurostat, 27 ES valstu statistikas iestādes, kas iesaistītas preču arējās tirdzniecības statistikas sagatavošanā. |
| 2. | Tiesiskā regulējuma ietekme uz tautsaimniecību un administratīvo slogu | Projektā paredzētās aktivitātes ir saistītas ar Pārvaldes procesu un sniegto pakalpojumu efektivitātes paaugstināšanu preču ārējās tirdzniecības statistikas jomā, tādējādi uzlabojot Pārvaldes sniegto pakalpojumu kvalitāti un pieejamību.  Papildu administratīvo datu ieguve un to uzlabota apstrāde radīs priekšnoteikumus administratīvā sloga samazināšanai Intrastat respondentiem. |
| 3. | Administratīvo izmaksu monetārais novērtējums | Nav attiecināms |
| 4. | Cita informācija | Nav |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2018 | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 0 | 0 | 0 | 97 750 | 0 | 263 500 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 0 | 0 | 97 750 | 0 | 263 500 | 0 |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 0 | 0 | 0 | 115 000 | 0 | 310 000 | 15 000 |
| 2.1. valsts pamatbudžets | | 0 | 0 | 0 | 115 000 | 0 | 310 000 | 15 000 |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 0 | 0 | 0 | -17 250 | 0 | -46 500 | -15 000 |
| 3.1. valsts pamatbudžets | | 0 | 0 | 0 | -17 250 | 0 | -46 500 | -15 000 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 0 | X | 0 | X | 0 | 0 |
| 5. Precizēta finansiālā ietekme | | X | 0 | X | -17 250 | X | -46 500 | -15 000 |
| 5.1. valsts pamatbudžets | | 0 | -17 250 | -46 500 | -15 000 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pārvaldes “Ārējās tirdzniecības statistikas datu apstrādes sistēma” projekts tiks finansēts no Eiropas reģionālās attīstības fonda (turpmāk – ERAF) līdzekļiem, un tā kopējais finansējuma apjoms ir 425 000 *euro*, no tā ERAF finansējums sastāda 361 250 *euro* un valsts budžeta finansējums 63 750 *euro*.  Lai nodrošinātu ilgtspējīgu “Ārējās tirdzniecības statistikas datu apstrādes sistēma” projekta rezultātā izstrādāto IKT risinājumu darbību, pēc projekta termiņa beigām katru gadu, sākot ar 2021. gadu, ir plānojamas ikgadējās IKT risinājumu uzturēšanas izmaksas 15 000 *euro* gadā, kas ir aptuveni 5% no provizoriskajām specializētās programmatūras izstrādes izmaksām -300 000 *euro*, un ietver:  - informācijas sistēmu izmaiņu un pilnveidojumu veikšanu, lai nodrošinātu sistēmas atbilstību statistikas sagatavošanas metodoloģijas un normatīvā regulējuma izmaiņām;  - informācijas sistēmu uzturēšanas pakalpojumus (problēmu pieteikšana, apstrāde, risināšana);  - ar informācijas sistēmu uzturēšanu saistītas konsultācijas;  - informācijas sistēmu lietotāju apmācības pēc nepieciešamības.  Provizoriski nepieciešamas 40 cilvēkdienas gadā, kas, pieņemot vienas cilvēkdienas likmi 375 *eiro,* ir 15 000 euro gadā. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav paredzētas. Projekta ietvaros ir paredzēta resursu optimizācija un pārstrukturēšana papildu darbu veikšanai esošo cilvēkresursu ietvaros. | | | | | | | |
| 8. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Sākot ar 2021.gadu, projekta rezultātu uzturēšanai papildu nepieciešamais finansējums 15 000 euro apmērā tiks pieprasīts normatīvajos aktos noteiktajā kārtībā. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības pasākumu organizēt nav nepieciešams, jo projekts neietekmē sabiedrību tiešā veidā. Tas nozīmē, ka sabiedrībai nemainīsies tiesību un pienākumu apjoms, jo tas ir noteikts ar Ministru kabineta 2016.gada 20.decembra noteikumiem nr.812 “Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi”, un nav atkarīgs no šī projekta rezultātiem. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Pārvalde |
| 2. | Projekta izpildes ietekme uz pārvaldes funkcijām un institucionālo struktūru | Rīkojuma projekts neradīs Pārvaldei jaunas funkcijas.  Saistībā ar rīkojuma projekta izpildi nav nepieciešams veidot jaunas, likvidēt vai reorganizēt esošas institūcijas. |
| 3. | Cita informācija | Nav. |

1. Ministru prezidenta biedrs,
2. ekonomikas ministrs A. Ašeradens

Vīza: valsts sekretārs Ē. Eglītis

Pavlova 67366694,

[anzelika.pavlova@csb.gov.lv](mailto:anzelika.pavlova@csb.gov.lv)